Öz ölkəmizin nümunəsindən götürə bilərik. Əlbəttə, “beyin köçü” daha geniş miqyasdadır, onsuz da “vicdan köçü” də “beyin köçü”nün tərkib hissəsidir. Amma ən azı mənim, yaxınlarımın tanıdığımız xeyli insan var ki, vətənlərini sevirlər, bu ölkənin inkişafı üçün təmənnasız çox şey edə bilərlər, necə ki, ediblər də. Hər kəs kütlə olmağın rahatlığı ilə azadlığını qurban verib susanda onlar özlərindən yüz dəfələrlə çox kütlənin əvəzinə danışıblar, yazıblar, tutulublar, işgəncə görüblər, təşkilat qurublar, mitinqlərə çıxıblar, dərd çəkiblər...